Ostuturism

Ostuturism on turismivorm, mille puhul peamine eesmärk reisida on selleks, et osta kaupu. 

Ostlemisele kulunud summa peaks ületama 50% reisikuludest, arvates välja ööbimisele ja transpordile kulunud summad.J. Choi, Y. Heo, R. Law. "Progress in Shopping Tourism", Journal of Travel & Tourism Marketing, 2015, DOI: 10.1080/10548408.2014.969393.

Ostuturism hõlmab ka maksuvaba ostlemist lennujaamades, luksuskaupade ostmist, kaubanduskeskuste, kaubamajade ja müügipunktide külastamist, kohalike kaubamärkide avastamist, kohaliku käsitöö ja kohapealset päritolu esemete toetamist. Ostuturismi alla kuulub ka reis Euroopa jõuluturgudele, musta reede allahindluste pakkumistele Ameerika Ühendriikidesse või iga-aastasele jaanuari allahindlusele Suurbritannias.M. Sanchez, M. 2015. "Shopping Tourism".

Päritolu
Massiturismi päritolu kohta on mitu versiooni. Esimene versioon on ostlemistähtsuse suurenemine. Ostlemine on saanud turismi tuumelemendiks, olles umbes sama oluline kui ööbimine, söömine, transport ja vaatamisväärsused. Seda ei peeta enam lihtsalt reisimisega kaasas käivaks tegevuseks, teisisõnu on ostlemine saanud peamiseks reisimotiiviks.

Massiturismi teine päritolu versioon on turismi infrastruktuuri lisandumine piiriülesele ostlemisele. See turismi infrastruktuur kujuneb järk-järgult ostuturismiks. Riigipiiride ületamine on olnud pikaajaline ja oluline poliitiline, kultuuriline ning geograafiline uurimisteema. Riigipiiride lähedal asuvad alad on enamasti arenenud välja kommertspiirkondadeks, mistõttu osteldakse naaberriikides aina rohkem. Kui ühe riigi valuuta on tugevam kui naaberriigi oma, siis jõukama riigi rahvas kipub piiri ületama rohkem, et naaberriigis ostelda.

Kolm ostuturisti tüüpi
 Meenete ostja – turist külastab poode selleks, et osta mingi mälestusese, mille abil tulevikus reisi meenutada. Meenete ostja otsib enamasti kohalikke tooteid, mis oleks sihtkohaga otseselt seotud.I, Stazicker. "The Future of Shopping Tourism", Visitor Economy Bulletin, 2018. 
 Teekonnal ostja – turist, kelle reisi peamine tegevus on ostlemine, ta ostab kaupu terve reisi vältel.
 Nimekirjaga ostja – turist, kes ostab kaupu ka perele ja sõpradele. Tal on enamasti kaasas ostunimekiri asjadest, mida on plaaninud osta.

Populaarsemad ostureiside sihtkohadV, Kim. "12 Best Shopping Cities in the World", CNN, 2014. 
 New York
 Tokyo
 London
 Kuala Lumpur
 Pariis
Hongkong
 Buenos Aires
 Viin
 Dubai
Madrid

Viited

Kategooria:Turism
Kategooria:Kaubandus